— Вядома ж, Галівуд з яго палітыкай блокбастараў сёння дамінуе. Пытанне ў тым, чым кіно з'яўляецца для вас. Калі толькі пацехай, Галівуд вас задаволіць. Калі кіно — нешта большае, аўтары патрэбны. Думаю, у кожнай краіне быў ці ёсць хоць бы адзін. Хто такі Каўрысмякі? Ён аўтар. Ці Ларс фон Трыер? Вім Вендэрс? Яны аўтары, хоць часам не вельмі папулярныя альбо не вельмі паспяховыя камерцыйна. У Расіі, напрыклад, ёсць прынамсі пяць рэжысёраў, што з'яўляюцца аўтарамі. Аляксей Герман, як старэйшы, так і малодшы, — аўтары. Звягінцаў, вядома ж, таксама.